**Opis predmetu zákazky**

Predmetom zákazky je zriadenie dynamického nákupného systému, ktorý bude slúžiť na zadávanie zákaziek na dodanie bežne dostupného tovaru, ktorým sú **„Potraviny na prípravu stravy pre pacientov Fakultnej nemocnice s poliklinikou F.D.Roosevelta Banská Bystrica vrátane súvisiacich služieb“** v rozsahu CPV kódov uvedených nižšie:

**Rozsah verejného obstarávania vymedzený spoločným slovníkom obstarávania (CPV), v rámci skupín:**

* 15000000-8 Potraviny, nápoje, tabak a príbuzné produkty
* 15100000-9 Živočíšne výrobky, mäso a mäsové výrobky
* 15200000-0 Spracované a konzervované ryby
* 15300000-1 Ovocie, zelenina a súvisiace výrobky
* 15400000-2 Živočíšne alebo rastlinné oleje a tuky
* 15500000-3 Mliečne výrobky
* 15600000-4 Mlynské výrobky, škrob a škrobové výrobky
* 15800000-6 Rôzne potravinárske výrobky
* 15900000-7 Nápoje, tabak a príbuzné produkty
* 60000000-8 Dopravné služby (bez prepravy odpadu)

Rozsah predmetu konkrétnej zákazky, podrobná špecifikácia, konkrétne miesto dodania predmetu zákazky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.

**Predpokladaná hodnota DNS**: 3 360 000,00 EUR bez DPH

Predpokladaná hodnota každej zákazky vyhlásenej v rámci zriadeného DNS bude stanovená vždy pred odoslaním konkrétnej výzvy na predkladanie ponúk.

V prípade, ak v čase otvoreného DNS dôjde k vyčerpaniu finančných prostriedkov stanovených v PHZ skôr, ako je skončenie doby trvania DNS, verejný obstarávateľ má možnosť PHZ upraviť.

**Odôvodnenie nerozdelenia zákazky na časti, variantné riešenie**

Verejný obstarávateľ nerozdelil predmet zákazky na časti z dôvodu, že vzhľadom na povahu dynamického nákupného systému je predpoklad, že jednotlivé konkrétne obstarávania budú zadávané postupne, v rôznom rozsahu a podľa aktuálnej potreby verejného obstarávateľa. Konkrétne obstarávania teda budú v nižšej hodnote ako je predpokladaná hodnota zákazky DNS a bude tak umožnená účasť aj malých a stredných podnikov. Rozdelenie predmetu zákazky sa tak bude realizovať priamo v už vytvorenom dynamickom nákupnom systéme, nerozdelenie predmetu zákazky vzhľadom na charakter predmetu zákazky je v tomto konkrétnom prípade v súlade s princípom hospodárnosti, efektívnosti, nediskriminácie a čestnej hospodárskej súťaže. Predmet zákazky v celom rozsahu je schopných dodať viacero dodávateľov na trhu, ktorými môžu byť aj malé a stredné podniky.

Uchádzačom sa nepovoľuje predložiť variantné riešenie vo vzťahu k požadovanému predmetu zákazky v rámci konkrétnej výzvy na predkladanie ponúk. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.